Diari Oficial de la Generalitat Valenciana


Sumari del DOGV 6141, del 10-11-2009 (2009/12238)

DECRET 203/2009, de 6 de novembre, del Consell, pel qual es crea un institut d'Educació Secundària a Riba-roja de Túria, per transformació de la secció d'Educació Secundària existent.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   6141

Data del DOGV
:   10-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/12823


Data del document
:   06-11-2009

Organisme emissor
:   Conselleria d'Educació

Tipus de document
:   Decret

Anàlisi jurídica

 Descriptors 

:   * centre d'ensenyament

DECRET 203/2009, de 6 de novembre, del Consell, pel qual es crea un institut d'Educació Secundària a Riba-roja de Túria, per transformació de la secció d'Educació Secundària existent. [2009/12695]  
L'Orde de 17 de setembre de 2007, de la Conselleria d'Educació, va crear una secció d'Educació Secundària a Riba-roja de Túria, dependent de l'institut d'Educació Secundària de la mateixa localitat.  
En l'esmentada orde s'indicava que l'edifici escolar està dissenyat per a albergar un centre de 12 unitats d'Educació Secundària Obligatòria i 4 de Batxillerat, però que inicialment tan sols s'impartiria Educació Secundària Obligatòria, per la qual cosa el centre es va crear inicialment com una secció.  
Per a atendre la demanda d'ensenyances de Batxillerat es fa necessari transformar la secció en institut, segons el que preveu l'Orde de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'Educació Secundària.  
Per això, de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 2/2006, de 3 de maig, d'Educació, i l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell, a proposta del conseller d'Educació i amb la deliberació prèvia del Consell, en la reunió del dia 6 de novembre de 2009,  
DECRETE  
Article únic  
Es crea, per transformació de la Secció d'Educació Secundària de l'Institut d'Educació Secundària de Riba-roja de Túria, codi 78540941, el següent centre docent:  
Província: València.  
Localitat: Riba-roja de Túria.  
Denominació: Institut d'Educació Secundària núm.2.  
Titular: Generalitat.  
Codi: 83085414.  
Domicili: Camí de les Ànimes, s/n.  
Composició: 12 unitats d'Educació Secundària Obligatòria i 4 de Batxillerat.  
Capacitat: 360 places escolars d'Educació Secundària Obligatòria i 140 de Batxillerat.  
DISPOSICIONS ADDICIONALS  
Primera  
El que establix este decret s'inscriurà en el Registre de Centres Docents de la Comunitat Valenciana.  
Segona  
El personal docent i no docent, amb destinació definitiva en el centre actualment existent, s'integrarà en el nou institut.  
Tercera  
El material inventariable i fungible de la secció s'integrarà en l'inventari del nou institut.  
Quarta  
Es faculta el conseller d'Educació perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és el cas, el domicili, la denominació i configuració del centre.  
DISPOSICIÓ FINAL  
Única  
Este decret es publicarà en el Diari Oficial de la Comunitat Valenciana i produirà efectes des de l'inici del curs escolar 2009/2010.  
Valencia, 6 de novembre de 2009  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN